1 Korintiërs 1 - Heilige Bybel [Afrikaanse Bybel 1933/1953]
Paulus, 'n geroepe apostel van Jesus Christus deur die wil van God, en die broeder Sosthenes,
aan die gemeente van God wat in Korinthe is, aan die geheiligdes in Christus Jesus, die geroepe heiliges, saam met almal wat die Naam van onse Here Jesus Christus in elke plek aanroep, hulle sowel as onse Here:
Ek dank my God altyd oor julle vir die genade van God wat aan julle in Christus Jesus gegee is,
dat julle in alle opsigte in Hom ryk gemaak is, in elke woord en alle kennis;
wat julle ook sal bevestig tot die einde toe, om in die dag van onse Here Jesus Christus onberispelik te wees.
God is getrou, deur wie julle geroep is tot die gemeenskap met sy Seun Jesus Christus, onse Here.
Want dit is aan my deur die huisgenote van Chloë bekend gemaak aangaande julle, my broeders, dat daar twiste onder julle is.
Ek bedoel dit, dat elkeen van julle sê: Ek is van Paulus, en ek van Apollos, en ek van C,fas, en ek van Christus.
Is Christus verdeel? Is Paulus miskien vir julle gekruisig? Of is julle in die naam van Paulus gedoop?
Ek dank God dat ek niemand van julle gedoop het nie, behalwe Crispus en Gajus,
sodat niemand kan sê dat ek in my naam gedoop het nie.
Ek het ook nog die huisgesin van St,fanas gedoop. Verder weet ek nie of ek iemand anders gedoop het nie.
want daar is geskrywe: Ek sal die wysheid van die wyse mense vernietig en die verstand van die verstandige mense tot niet maak.
Want aangesien in die wysheid van God die wêreld deur die wysheid God nie geken het nie, het dit God behaag om deur die dwaasheid van die prediking die wat glo, te red;
want die Jode vra 'n teken en die Grieke soek wysheid,
maar vir die wat geroep is, Jode sowel as Grieke: Christus, die krag van God en die wysheid van God.
en wat onedel is by die wêreld en wat verag is, het God uitverkies, en wat niks is nie, om wat iets is, tot niet te maak,
Daarom, soos geskrywe is: Die wat roem, moet in die Here roem.